સાયબર ક્રાઈમના ગુનાઓની ગંભીરતા અને વધતા વ્યાપની સાથે ગૃહ વિભાગ દ્વારા રાજ્યની જનતાને વ્યવસ્થિત માળખાગત અવેરનેસ આપવા માટે આયોજન કર્યુ અને સાયબર સુરક્ષા કવચના એક અવેરનેસ માટેના નવા જ અભિગમના ભાગપે સાયબર સુરક્ષા દિવસની ઉજવણી કરવામાં આવી, જેનો શુભારંભ કરાવતા ગૃહરાજ્યમંત્રી શ્રી પ્રદીપસિંહ જાડેજાએ જણાવ્યું હતું કે, ટેક્નોલોજીના કારણે ગુનાની પરિભાષા બદલાઈ છે, જેનો સામનો કરવા રાજ્ય સરકારે અને પ્રજાએ સજ્જ થવું પડશે. આ ઉજવણીમાં રાજ્યના પોલીસ વડા શ્રી પૃથ્વીપાલ પાન્ડેએ જણાવ્યું હતું કે, સાયબર સિક્યોરિટી વિના ડિજિટલ ઇન્ડિયા સલામત નથી. તેમણે જણાવ્યું હતું કે, આ એવા ગુના છે જેમાં હથિયાર તરીકે ટેક્નોલોજીનો ઉપયોગ થાય ત્યારે આવી ગુનાખોરીને નાથવા ટેક્નોલોજીકલી સાઉન્ડનેસ જરૂરી છે.